ઘઉંના લોટમાં સ્વાદ પ્રમાણે મીઠું ઉમેરી તેમાં મલાઈનું મોણ નાખીને કડક લોટ બાંધો. (જો મસાલા બાટી બનાવવી હોય તો લોટમાં શેકેલું અધકચરું જીરુ અને સ્વાદ પ્રમાણે મરચું ઉમેરો) હવે બાંધેલા લોટમાંથી નાના નાના લુઆ (બાટી) બનાવી તેને સહેજ દબાવીને ચપટા કરી લો. અને દરેકને બન્ને બાજુએથી કાણાં પાડી લો. એક મોટા વાસણમાં પાણી ઉકળવા મૂકીને તેના પર સહેજ ઉંચે જાળી અથવા કાણાંવાળી ડીશ મૂકીને બધી જ બાટીને વરાળથી બાફી લો. સારી રીતે બફાઈ જાય પછી બધી જ બાટીને બાટીના કૂકરમાં અથવા ઓવનમાં શેકવા મૂકો. થોડી થોડી વારે તેને ફેરવતા રહો. પૂરેપૂરી શેકાઈ જાય એટલે તેને ઘી ભરેલા વાસણમાં થોડી વાર માટે ડૂબાડીને એક બાજુ રાખો.